
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση στη Νέα Αγχίαλο, για αρχαιολογικούς 

σκοπούς .. 1 

Αναγκαστική απαλλοτρίωση ακινήτων για την κατασκευή του ανι¬ 
σόπεδου κόμβου Ν. Πλαγίων της νέας εθνικής οδού Ν. Καλλι- 

κράτειας - Ν. Μουδανιών . 2 

Κήρυξη ως αναδασωτέας έκτασης 0,165 στρεμμάτων στη θέση 
«Κέντρος Στροφυλιά» της Κοινότητας Μετοχιού του Νομού 

Αχαΐας. 3 

Κήρυξη αναδασωτέας έκτασης 10 στρεμμάτων, στη θέση Αγία Πα- ■* 

ρασκευή Ελάτης Ν. Άρτας. 4 

Αναγκαστική απαλλοτρίωση έκτασης, στη θέση «ΚΟΥΤΑΛΑ» πε¬ 
ριοχής Κοινότητας Κατωγής Ν. Κεφ/νίας, για τη δημιουργία 

οδού προσπέλασης προς την ακτή της Κουνόπετρας . 5 

Αναγκαστική απαλλοτρίωση ακινήτου ολικής έκτασης 273 Μ2 πε¬ 
ριοχής Κοινότητας Καλαμιτσίου Ν. Λευκάδας για την κατασκευή 
του έργου «Δρόμος από διασταύρωση Δρυμώνα-Καλαμίτσι μέ¬ 


χρι στροφή Καθίσματος». 6 

Αναγκαστική απαλλοτρίωση για την κατασκευή του έργου «Νέα χά¬ 
ραξη προς βελτίωση της επαρχιακής οδού Κομοτηνής-Πολυάν- 
θου-Ιάσμου «Παραλλαγή διαβάσεως Κομψάτου» (χ.θ 0+000 - 

χ.θ. 0+686,15) Ν. Ροδόπης.7 

Αναγκαστική απαλλοτρίωση ακινήτων για την αποκατάσταση της 
κοινοτικής οδού «Κουρφαλώνας - Ελαιουργείο» στη χ.θ. 

39 + 150 της αριθ. 90 παρ. Εθν. οδού Χανιών - Καστελλίου Ν. 
Χανιών . .. 8 


ΑΝΑΚΟΙΝΩΣΕΙΣ 

Ειδοποίηση της Ανώνυμης Εταιρείας με την επωνυμία «ΕΚΚ-ΡΙΑ 
ΒΑΜΒΑΚΟΣ ΔΑΥΛΕΙΑΣ ΑΕΒΕ» για την παρακατάθεση που 
έγινε στο Ταμείο Παρακαταθηκών και Δανείων (Γραφείο Λειβα¬ 
διάς) της αποζημίωσης για την αναγκαστική απαλλοτρίωση 
αγροτικής έκτασης στη θέση «Χάνι Λεβέντη» της κτηματικής πε¬ 


ριφέρειας της Κοινότητας Βασιλικών Βοιωτίας . 9 

Ανακοίνωση γενόμενης παρακατάθεσης στο Ταμείο Παρακαταθη¬ 
κών και Δανείων αποζημίωσης λόγω προσκυρώσεως εκτάσεως 
υπέρ παρακείμενης ιδιοκτησίας.10 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης του οικισμού 
ΑΓΙΟΥ ΠΈΤΡΟΥ Ν. Άνδρου και κατηγορία αυτού .11 


ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. Π. 4710/505 (1) 

Αναγκαστική απαλλοτρίωση στη Νέα Αγχίαλο, για αρχαιολογικούς 

σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων» σε συνδυασμό με τις διατάξεις του Β.Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 1 τουΝόμου Β Ρ Ξ Ζ/1893 «περί ανα¬ 
γκαστικής απαλλοτριώσεως ακινήτων προς συντήρησιν ή ανέύρεσιν αρ¬ 
χαιοτήτων». 

3. Το από 21.8.1985 απόσπασμα πρακτικού από την αριθμ. 25/ 
17.7.1985 πράξη του Αρχαιολογικού Συμβουλίου, αποφασίζουμε: 

Κηρύσσουμε την αναγκαστική απαλλοτρίωση ακινήτου στη Νέα Αγ¬ 
χίαλο Νομού Μαγνησίας, για λόγους δημόσιας ωφέλειας και ειδικότερα 
για την προστασία, συντήρηση και ανάδειξη των σπουδαίων αρχαιοτή¬ 
των που βρέθηκαν εκεί ήτοι ερειπίων λουτρικού παλαιοχριστιανικού κτί- 
σματος, έκτασης συνολικού εμβαδού 1.017,75 μ2 που εικονίζεται με 
κλίμακα 1:200 στο από 21.9.1974 και με αριθμό 794 κτηματολογικό 
διάγραμμα-πίνακα (ιδιοικτησίες 1 έως 4) το οποίο έχει συντάξει ο Μ. 
Ξεκαλάκης και έχει θεωρήσει ο Διευθυντής Αποτυπώσεων και Συντηρή- 
σεως Κτιρίων Μ. Μαυροειδής στις 13 Μαΐου 1986. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: α) Ιλτζόγλου Πέτρος, β) Μαλαμούλης Κων/νος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ Α - Μ. (ΜΕΛΙΝΑ) ΜΕΡΚΟΥΡΗ 

-♦- 

Αριθ. Π 4872/515 (2) 

Αναγκαστική απαλλοτρίωση ακινήτων για την κατασκευή του ανισόπε¬ 
δου κόμβου Ν. Πλαγίων της νέας εθνικής οδού Ν. Καλλικράτειας - 

Ν. Μουδανιών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 

απαλλοτριώσεων», σε συνδυασμό με τις διατάξεις του Β.Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

κηρύσσουμε την αναγκαστική απαλλοτρίωση, για λόγους δημόσιας 
ωφέλειας, και ειδικότερα για την κατασκευή του ανισόπεδου κόμβου Ν. 
Πλαγίων της νέας εθνικής οδού Ν. Καλλικράτειας - Ν. Μουδανιών, 
έκτασης συνολικού εμβαδού 35.269 μ2, που βρίσκεται στο Νομό Χαλ¬ 
κιδικής και φαίνεται στο με κλίμακα 1:500/15.3.1988 κτηματολο- 
γικό διάγραμμα του Τμήματος Μελετών της Διεύθυνσης Συγκοινωνια¬ 
κών Έργων, τέως 3ης ΠΥΔΕ, Περιφέρειας Κεντρικής Μακεδονίας και 
στον αντίστοιχο κτηματολογικό πίνακα. 

Τα παραπάνω κτηματολογικά στοιχεία συντάχθηκαν από τον τοπο- 
γράφο-Μηχανικό Αν. Κυρατζή και θεωρήθηκαν από τον προϊστάμενο 
του τμήματος Μελετών του ΥΠΕΧΩΔΕ Νικ. Σταματιάδη. 

Στην έκταση που απαλλοτριώνεται προβάλλουν δικαιώματα.κυριό¬ 
τητας οι: 1) Φώτιος Βαϊδάκης, 2) Στέφανος Γκούλης κ.^· 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων (ΣΑΕ 071/88 αριθμ. έργου 8471044) και 
β) των παρόδιων ιδιοκτητών που ωφελούνται, με τις προϋποθέσεις του 
νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓΓ. ΚΟΥΛΟΥΜΠΗΣ 


Αριθ. 4306 (3) 

Κήρυξη ως αναδασωτέας έκτασης 0,165 στρεμμάτων στη θέση «Κέ- 
ντρος Στροφυλιά» της Κοινότητας Μετοχιού του Νομού Αχαΐας. 

Η ΔΑΣΑΡΧΗΣ ΠΑΤΡΩΝ 
Ενεργούσα με εντολή του Νομάρχη Αχαΐας 

Έχοντας υπόψη: 

1. Το άρθρο 117 παρ. 3 του Συντ/τος της Χώρας. 

2. Τις περί διοικητικής αποκέντρωσης διατάξεις. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 
β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική, ανα¬ 
γέννηση, της δασικής βλάστησης, που καταστράφηκε από πυρκαγιά την 
26.7.1988 τη δημόσια δασική έκταση εμβαδού εκατόν εξήντα πέντε 
τετραγωνικών μέτρων ή 0,165 στρεμμάτων που βρίσκεται στη θέση 
«Κέντρος» της Κοινότητας Μετοχιού και προσδιορίζεται από τα στοι¬ 
χεία Α, Β, Γ, Δ, Α όπως φαίνονται στο συνημμένο διάγραμμα, το οποίο 
αποτελεί αναπόσπαστο μέρος της απόφασης αυτής και έχει όρια: 
Ανατολικά: Με διακατεχόμενο δάσος πεύκης Κουκουναριάς 
Δυτικά: Με διακατεχόμενον δάσος πεύκης Κουκουναριάς 
Βόρεια: Με διακατεχόμενο δάσος πεύκης Κουκουναριάς 
Νότια: Με διακατεχόμενο δάσος πεύκης Κουκουναριάς 
Η παρούσα ισχύει μετά τη δημοσίευσή της στην Κοινότητα Μετοχιού 
σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 19 Αυγούστου 1988 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

Αριθ. 2437 (4) 

Κήρυξη αναδασωτέας έκτασης 10 στρεμμάτων, στη θέση Αγία Παρα¬ 
σκευή Ελάτης Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος (2) 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1 
β) του άρθρου 38 
γ) του άρθρου 34 παρ. 4 

4. Τις δ/γές -του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
164836/5136/10.8.81. 

5. Την με αριθμ. 2359/12.8.88 πρόταση της Δ/νσης Δασών Άρ¬ 


τας, αποφασίζουμε: 

Κηρύσσουμε αναδασωτέα, με σκοπό την αποκατάσταση τής βλαστή- 
' σεωςμε φυσική αναγέννηση της δασικής βλάστησης που κάηκε την 5 
Αυγούστου 1988 έκταση, εμβαδού δέκα (10) στρεμμάτων που βρίσκε¬ 
ται στη θέση Αγία Παρασκευή Ελάτης. 

Προσδιορίζεται από τα στοιχεία ΑΒΓΔΑ και έχει όρια: 

Ανατολικά: Με δάσος ελάτης 

Δυτικά: Με δάσος ελάτης 

Βόρεια: Με δάσος ελάτης 
Νότια: Με δάσος ελάτης 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Κ. ημερίδα της Κυβερνήσεως. 

Άρτα, 12 Αυγούστου 1988 

Ο Νομάρχης 
Β. ΣΙΟΥΜΑΛΑΣ 


('Ϊ/ιμΜ (ίίάύ\υΛ/ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6567 


’ (5) 

Αναγκαστική απαλλοτρίωση έκτασης, στη θέση «ΚΟΥΤΑΛΑ» περιοχής 
Κοινότητας Κατωγής Ν. Κεφ/νίας, για τη δημιουργία οδού προσπέ¬ 
λασης προς την ακτή της Κουνόπετρας. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΚΑΤΩΓΗΣ 

Το Κοινοτικό Συμβούλιο Κατωγής με την απόφασή του 10/88, που 
εγκρίθηκε με την Ε 5322/22.6.88 απόφαση Νομάρχη Κεφ/νίας και η 
οποία εκδόθηκε σύμφωνα με τις διατάξεις των άρθρων 243 και 244 του 
Π.Δ 76/85 (Δ.Κ.Κ.), του Ν.Δ. 797/71 «περί αναγκαστικών απαλλο¬ 
τριώσεων» και του άρθρ. 24 του Ν. 1337/83, με το οποίο επιτρέπεται 
η απαλλοτρίωση ιδιοκτησιών, για τη δημιουργία οδών προσπέλασης 
προς τις ακτές, αποφάσισε την αναγκαστική απαλλοτρίωση έκτασης 
548,70 τ.μ. συνολικά, στη θέση «ΚΟΥΤΑΛΑ» Κοινότητας Κατωγής, 
για τη δημιουργία οδού προσπέλασης προς την ακτή της Κουνόπετρας. 

Επί της προς απαλλοτρίωση έκτασης προβάλλουν δικαιώματα οι: 
Λιβερέτου Ελένη, Λιβερέτος Ανδρέας, Κληρονόμοι Ιωαννάτου Γεωρ¬ 
γίου, Ιωαννάτος Δημήτριος, Σπυράτος Λάμπρος και Σπυράτου Σοφία. 

Η απαλλοτρίωση θα γίνει υπέρ της Κοινότητας Κατωγής. Η αποζη¬ 
μίωση θα βαρύνει την παραπάνω Κοινότητα και θα καταβληθεί σύμ¬ 
φωνα με τις διατάξεις του Ν.Δ. 797/71. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μαντζαβινάτα, 12 Αυγούστου 1988 

Ο Πρόεδρος της Κοινότητας 
ΣΠΥΡΙΔΩΝ ΚΟΜΗΤΟΠΟΥΛΟΣ 

-♦- 

Αριθ. Τ.Υ. 1712/Φ.Απαλ. . (6) 

Αναγκαστική απαλλοτρίωση ακινήτου ολικής έκτασης 273 Μ2 περιο¬ 
χής Κοινότητας Καλαμιτσίου Ν. Λευκάδας για την κατασκευή του 
έργου «Δρόμος από διασταύρωση Δρυμώνα-Καλαμίτσι μέχρι 
στροφή Καθίσματος». 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη τις διατάξεις: 

1. Του Ν. 3200/55 «περί Διοικητικής αποκεντρώσεως» όπως τρο¬ 
ποποιήθηκαν και συμπληρώθηκαν και ισχύουν σήμερα. 

2. Του Ν. 653/77 «Περί ΰποχρεώσεως των παρόδιων ιδιωτών για 
την διάνοιξη Εθνικών οδών κ.λπ.». 

3. Τις παρ. 9 και 10 του άρθρου 62 του Ν. 947/79 «Περί οικιστικών 
περιοχών» και του ΠΔ 929/79 και του Ν. 960/79 και ιδιαίτερα της 
παρ. 4 του άρθρου 9 των οποίων τέθηκαν σε εφαρμογή νέες διατάξεις 
απαλλοτριώσεων με επιβάρυνση των παρόδιων ιδιοκτητών για τις περι¬ 
πτώσεις Εθνικών δρόμων (διανοίξεις, βελτιώσεις ή διαπλατύνσεις) και 
επαρχιακών Δημοτικών και Κοινοτικών δρόμων (νέες διανοίξεις, βελτι¬ 
ώσεις). 

4. Την Τ.Υ. οικ. 208/Φ Ε/5.2.86 απόφασή μας περί εφαρμογής 
του άρθρου 1 του Ν. 653/77 «Περί ΰποχρεώσεως παρόδιων ιδιοκτη¬ 
τών για την διάνοιξη κ.λπ.» στο παραπάνω δρόμο. 

5. Του ΝΔ 797/71 «Περί αναγκαστικών απαλλοτριώσεων». 

6. Του ΒΔ 139/71 «Περί αρμοδιότητας των Νομαρχών προς κήρυ- 
ξιν αναγκαστικών απαλλοτριώσεων». 

7. Τα από 11.10.86 κτηματολογικό διάγραμμα και κτηματολογικό 
πίνακα όπου φαίνονται τα ακίνητα που απαλλοτριώνονται όπως συντά¬ 
χθηκαν και θεωρήθηκαν από την Δ/νση Τεχνικών Υπηρεσιών Ν. Λευ¬ 
κάδας. 

8. Την αριθ. 14/10.8.88 (Θέμα 8ο) πράξη του Δ.Σ. του Νομαρχια¬ 
κού Ταμείου Λευκάδας με την οποία εγκρίνεται η αναγκαστική απαλλο¬ 
τρίωση ακινήτων Κοινότητας Καλαμιτσίου για την κατασκευή του έρ¬ 
γου «Δρόμος από διασταύρωση Δρυμώνα-Καλαμίτσι μέχρι στροφή Κα¬ 
θίσματος, αποφασίζουμε: 

Κηρύσσουμε αναγκαστική απαλλοτρίωση ακινήτου συνολικής έκτα¬ 
σης 273 Μ2 για την κατασκευή του έργου «Δρόμος από διασταύρωση 
Δρυμώνα-Καλαμίτσι μέχρι στροφή Καθίσματος, η οποία φαίνεται στα 
από 11.10.86 κτηματολογικό διάγραμμα και κτηματολογικό πίνακα 
όπως συντάχθηκαν και θεωρήθηκαν από την Δ/νση Τεχνικών Υπηρε¬ 
σιών Ν. Λευκάδας. 

Η απαλλοτρίωση αυτή κηρύσσεται υπέρ του Δημοσίου και η δαπάνη 
βαρύνει τις πιστώσεις της ΣΑΝΤ 8829 και τους ωφελουμένους παρό¬ 
διους. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Βερύκιος Δημήτριος (Μπεβερίνος). 


Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 17 Αυγούστου 1988 

Ο Νομάρχης 
Θ. ΚΟΛΙΟΠΑΝΟΣ 

-♦- 

Αριθ. 9097 ' (7) 

Αναγκαστική απαλλοτρίωση για την κατασκευή του έργου «Νέα χά¬ 
ραξη προς βελτίωση της επαρχιακής οδού Κομοτηνής-Πολυάν- 
Θου-Ιάσμου «Παραλλαγή διαβάσεως Κομψάτου» (χ.θ 0+000 - 
χ.θ. 0+ 686,15) Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη 

1. Τις διατάξεις του Ν.Δ. 797/71 «πρί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71, σχετικά με την 
αρμοδιότητα των Νομαρχών για την κήρυξη ορισμένων αναγκαστικών 
απαλλοτριώσεων. 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τις διατάξεις του άρθρου 1 του Ν. 653/77 «περί υποχρέωσης των 
παρόδιων ιδιοκτητών για την διάνοιξη Εθνικών Επαρχιακών οδών, 
Κοινοτικών οδών κ.λπ. όπως συμπληρώθηκαν με τις παρ. 9 και 10 του 
άρθρου 62 του Ν. 947/1979 και την παρ. 4 του άρθρου 9 του Ν. 960/ 
1979 για την εκτέλεση των οποίων εκδόθηκε το Π.Δ. 929/79. 

4. Την αριθ. ΔΤΥ. 2263/22.6.88 απόφαση του Νομάρχη Ροδόπης 
«περί εφαρμογής άρθρου 1 του Ν. 653/1977», «περί ΰποχρεώσεως 
των παρόδιων ιδιοκτητών για την διάνοιξη Εθνικών Επαρχιακών οδών, 
Κοινοτικών οδών κ.λπ.», αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη νέα χάραξη προς βελτίωση της επαρχια¬ 
κής οδού Κομοτηνής-Πολυάνθου-Ιάσμου «Παραλλαγή Διαβάσεως 
Κομψάτου» στο τμήμα χ.θ. 0+000 - χ.θ. 0+686,15 έκτασης συνολι¬ 
κού εμβαδού 2719,98 μ2, που φαίνεται στο από 6 Φεβρουάριου 1987 
κτηματολογικό διάγραμμα και τον αντίστοιχο κτηματολογικό πίνακα 
που συνέταξε ο Νίκος Παπαθανασίου Τοπογράφος Μηχανικός, θεωρη¬ 
μένα κανονικά από τον Δ/ντή Τεχνικών Υπηρεσιών Ν. Ροδόπης. 

Στην έκταση που απαλλοτριώνεται προβάλλουν δικαιώματα κυριό¬ 
τητας: 

1) Αναστάσιος Μπόντσιος και 2) Μουμίν Χαλήλ. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει τις πιστώσεις του έργου 8571044 ΔΕ «Βελτίωση Βα¬ 
σικών αξόνων Ν. Ροδόπης» και β) των παρόδιων ιδιοκτητών που ωφε¬ 
λούνται με τις προϋποθέσεις του έργου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 9 Αυγούστου 1988 

Ο Νομάρχης 
ΖΗΣΗΣ ΜΠΕΚΟΣ 

--♦ - 

Αριθ. 16789 (8) 

Αναγκαστική απαλλοτρίωση ακινήτων για την αποκατάσταση της κοι¬ 
νοτικής οδού «Κουρφαλώνας - Ελαιουργείο» στη χ.θ. 39 + 150 της 
αριθ. 90 παρ. Εθν. οδού Χανιών - Καστελλίου Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1) Τις διατάξεις του Ν.Δ. 797/1971 «Περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ/τος 139/71 «Περί 
της αρμοδιότητος των Νομαρχών προς κήρυξιν αναγκαστικών τινών 
απαλλοτριώσεων». 

2) Τις διατάξεις του άρθρ. 23 του από 25 Νοεμβρίου 1929 Δ/τος 
«Περί κωδικοποιήσεως των περί κατασκευής και συντηρήσεως οδών 
κειμένων διατάξεων». 

3) Το με αριθμ. 1466/13.6.88 έγγραφο της 2ης ΔΕΚΕ «Περί κη- 
ρύξεως ως αναγκαστικής της απαλλοτρίωσης που αναφέρεται στο 
θέμα». 

4) Τις διατάξεις του άρθρ." 1 του Ν. 653/77 «Περί ΰποχρεώσεως 
των παρόδιων ιδιοκτητών δια την διάνοιξιν εθνικών οδών κ.λπ.» όπως 
συμπληρώθηκαν με τις παρ. 9 και 10 του άρθρ. 62 του Ν. 947/79 και 
την παρ. 4 του άρθρ. 9 του Ν. 960/1979, για την εκτέλεση των οποίων 
εκδόθηκε το Π.Δ. 929/1979. 

5) Την με αριθ. 12504/29.6.88 (ΦΕΚ 484/6.7.88 Τ.Δ.) απόφασή 
μας με την οποία ορίζονται τα τμήματα που έχουν εφαρμογή οι προη¬ 
γούμενες διατάξεις, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την αποκατάσταση της κοινοτικής οδού 
Κουρφαλώνας - Ελαιουργείο, όπου η χ.θ. 0 + 000 της Κοινοτικής οδού 
ταυτίζεται με τη χ.θ. 39 -Η 150 της με αριθ. 90 Παλ. Εθν. οδού Χανιών 
- Καστελλίου, έκτασής συνολικού εμβαδού 13479 ιπ 2 που βρίσκεται 
στο Νομό Χανιών και εικονίζεται στο από τονίούλιο του 1986 κτηματο- 
λογικό διάγραμμα και πίνακα της Τεχν. Εταιρείας Μελετών «ΜΕΘΟ¬ 
ΔΟΣ» Τ.Ε.Π.Ε. το οποίο έχει θεωρήσει ο Προϊστάμενος της 2ης ΔΕΚΕ 
Γ. Πρατικάκης στις 13.6.88. 

Στην έκταση που απαλλοτριώνεται προσβάλουν δικαιώματα κυριό¬ 
τητας οι Χορευτάκης Αντώνιος, Καρτσωνάκη Χρυσούλα κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη α) 
του Δημοσίου που θα αντιμετωπισθεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Δημ. Έργων (ΣΑΕ 
071/88 αριθ. έργου 8371014) και β) των παρόντων ιδιοκτητών που 
ωφελούνται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 17 Αυγούστου 1988 
Ο Νομάρχης 

ΜΑΝΟΛΗΣ ΜΠΡΙΛΛΑΚΗΣ 

-- 

Α ΝΑΚΟΙΝΩΣΕ ΙΣ 

. (9) 

Ειδοποίηση της Ανώνυμης Εταιρείας με την επωνυμία «ΕΚΚ-ΡΙΑ 
ΒΑΜΒΑΚΟΣ ΔΑΥΛΕΙΑΣ ΑΕΒΕ» για την παρακατάθεση που έγινε 
στο Ταμείο Παρακαταθηκών και Δανείων (Γραφείο'Λειβαδιάς) της 
αποζημίωσης για την αναγκαστική απαλλοτρίωση αγροτικής έκτα¬ 
σης στη θέση «Χάνι Λεβέντη» της κτηματικής περιφέρειας της Κοι¬ 
νότητας Βασιλικών Βοιωτίας. 

Σύμφωνα με τις διατάξεις των άρθρων 7 και 8 του ΝΔ 797/1971 
«Περί αναγκαστικών απαλλοτριώσεων» πληροφορούμε όλους όσους: 

α) Έχουν δικαίωμα κυριότητας ή άλλα εμπράγματα δικαιώματα στο 
ακίνητο που απαλλοτριώθηκε με την αριθ. 2422/24.9.1987 απόφαση 
του Νομάρχη Βοιωτίας που δημοσιεύθηκε στο με αριθ. 987/9.10.87 
ΦΕΚ (τεύχος Τέταρτο) στη θέση «Χάνι Λεβέντη» της κτηματικής περι¬ 
φέρειας της Κοινότητας Βασιλικών Βοιωτίας επιφάνειας τ.μ. 2.100 και 
β) Όσους έχουν εγγράψει υποθήκη ή έχουν επιβάλει κατάσχεση, ότι 
η αποζημίωση που καθόρισε το Μονομελές Πρωτοδικείο Λιβαδειάς με 
την αριθ. 11/1988 απόφασή του για την απαλλοτριωθείσα επιφάνεια 
εμβαδού 2.100 τ.μ. όπως η έκταση αυτή περιγράφεται στην παραπάνω 
απόφαση του Νομάρχη Βοιωτίας και απεικονίζεται στο τοπογραφικό 
διάγραμμα του πολιτικού μηχανικού Βασιλείου Δ. Παπαβασιλείου έχει 
κατατεθεί στο Ταμείο Παρακαταθηκών και Δανείων (Γραφείο Παρακα¬ 
ταθηκών Λιβαδειάς) και έχει εκδοθεί το με αριθ. 18743/17.8.88) 
γραμμάτιο συστάσεως παρακαταθήκης για το ποσό των δραχμών 
(649.000), εξακοσίων σαράντα εννέα χιλιάδων. 

Η αποζημίωση αυτή είναι αποδοτέα στους κατά νόμο δικαιού- 
χους. 

(Αρ. Διπλ. Ταμ. Δικ. Εισπρ. Αθην. 6378827/88). 

Λιβαδειά, 22 Αυγούστου 1988 
Ο Πρόεδορς του Δ.Σ. 



Ανακοίνωση γενομένης παρακατάθεσης στο Ταμείο Παρακαταθηκών 
και Δανείων αποζημιώσεως λόγω προσκυρώσεως εκτάσεως υπέρ 
παρακείμενης ιδιοκτησίας. 

Ο Γεώργιος Πατσαβούδης του Χρήστου και της θεοδώρας, κάτοι¬ 
κος Γιαννιτσών (Μακαρίου 28) κατέθεσε στο συμβολαιογράφο Γιαννι¬ 
τσών Κων/νο Δεληγιάννη με την αριθ. 9187/8.8.88 πράξη αυτού, το 
αριθ. 9863/5.8.88 γραμμάτιο σύστασης παρακαταθήκης του Ταμείου 
Παρακαταθηκών και Δανείων Γιαννιτσών εκ δραχμών δώδεκα χιλιά¬ 
δων εκατόν τριών (12.103), του οποίου καταθέτης είναι ο ανωτέρω, 
προκειμένου να αποδοθεί χωρίς διατυπώσεις στον Γεώργιο Παπαδό- 
πουλο του Μάρκου και της Δέσποινας, κάτοικο Γιαννιτσών (Μεν. Πα- 
τσαβούδη 18), δικαιούχο αποζημίωσης. 


Η παραπάνω παρακατάθεση αφορά αποζημίωση που καθορίσθηκε 
δυνάμει της αριθ. 90/1971 αποφάσεως του Μονομελούς Πρωτοδι¬ 
κείου Έδεσσας, για την κατόπιν της αριθ. 5/1969 πράξεως τακτοποιή- 
σεως της Δ.Τ.Υ. Ν. Πέλλας που κυρώθηκε με την αριθ. 36411/ 
1.12.1969 απόφαση του Νομάρχη Πέλλας, προσκύρωση τμήματος οι¬ 
κοπέδου εκτάσεως 17,29 τ.μ., εμφανιζομένου στο από 5.8.1969 συνο¬ 
δευτικό της άνω πράξης τοπογραφικό διάγραμμα με στοιχεία Α-Β- 
16-Α, κειμένου στα Γιαννιτσά επί της οδού Κύπρου, ιδιοκτησίας του 
άνω δικαιούχου της αποζημίωσης (προηγούμενα,ιδιοκτησίας Μάρκου 
Παπαδοπούλου), στην ιδιοκτησία του παραπάνω καταθέτη και υπό¬ 
χρεου σε αποζημίωση (προηγούμενα ιδιοκτησία Χρήστου Πατσα- 
βούδη). 

(Αρ. Διπλ. Δημ. Ταμ. Γιαννιτσών 4790995/19.8.88). 

Γιαννιτσά, 19 Αυγούστου 1988 

Ο Πληρεξούσιος Δικηγόρος 
ΝΙΚΟΛΑΟΣ Δ. ΚΟΥΜΑΡΑΣ 

-♦- 

ΠΟΛΕΟΔΟΜΙΑ 

Α ΠΟΦΑΣΕ ΙΣ 

Αριθ. Τ.Π. 4158 (11) 

Καθορισμός ορίων, όρων και περιορισμών δόμησης του οικισμού 
ΑΓΙΟΥ ΠΕΤΡΟΥ Ν. Άνδρου και κατηγορία αυτού. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24Α85 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης», καθώς και το τροπο- 
ποιητικό αυτού Π.Δ. της 23.2.87 (ΦΕΚ 133 Δ). 

2. Τις προτάσεις των Ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτώ* πόλεων, που αφορούν τον προορισμό των ορίων του υπόψη οικι¬ 
σμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την αριθ. 55/88 γνωμοδότηση του Συμβουλίου ΧΟΠ του Νομού. 

6. Την αριθ. 4/88 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: 

Μικρός - φθίνων - αξιόλογος - συνεκτικός. 

2. Καθορίζουμε τα όρια του οικισμού όπως αυτά φαίνονται στη συνο¬ 
δευτική αεροφωτογραφία της παρούσας απόφασης που αποτελεί αναπό¬ 
σπαστο μέρος της απόφασης αυτής και συντάχθηκε βάσει στοιχείων με¬ 
λετών και επιτόπιου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985. 

2. Ελάχιστο όριο κατάτμησης: 1.000,00 (χίλια) Μ2. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα Δημο¬ 
σίευσης του από 24.4.1985 Π. Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Β1) Διάταξη ορίων. 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου 
δεν δύναται να υπερβαίνει τα 800 Μ3 (υπέρ τη στάθμη του φυσικού εδά¬ 
φους) έστω και αν το ενιαίο λειτουργικά κτίριο έχει όγκο μεγαλύτερο 
του παραπάνω καθοριζόμενου. 

Εις περίπτωση κτιρίου με όγκο μεγαλύτερου των οκτακόσιων (800) 
Μ3 επιβάλλεται η υποδιαίρεση του όγκου τούτου. Οι τμηματικοί όγκοι 
του ενιαίου κτιρίου πρέπει να διαχωρίζονται είτε ως προς το ύψος (δια¬ 
φορά στάθμης) είτε ως προς τις κατόψεις (μετάθεση κατόψεων τουλάχι¬ 
στον κατά ένα και μισό μέτρο (1,50) κατά τη μία ή άλλη κύρια διεύ¬ 
θυνση). 

β) Το μέγιστο συνεχές και ενιαίο τμήμα όψεως του κτιρίου δεν δύνα- 
ται να υπερβαίνει τα (12,00) μέτρα μήκους. Σε περίπτωση μεγαλύτε¬ 
ρου μήκους πρόσοψης, αυτή πρέπει να διαιρείται μορφολογικά σε περισ- 

σότερα τμήματα, έστω και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

- Τρόπος: ΔΩΜΑ ή Κεραμοσκεπή. 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα). 

- Χρώμα: ΛΕΥΚΟ. 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμία πε¬ 
ρίπτωση δε θα ξεπερνά τα 0,70 του μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 
1,00 μ. Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. Αποκλείεται η κατασκευή εξωστών σε απόσταση μικρό¬ 
τερη του 1,00 μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώ¬ 
στη πρέπει να βρίσκεται το λιγότερο 2,40 μ. από τη στάθμη του διαμορ¬ 
φωμένου εδάφους. 

- Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπό γωνία) προς το σώμα του 
κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθοστά¬ 
τες απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφόσον συναντώνται στον οικισμό και μετά από 
έγκριση της ΕΠΑΕ). 

Β6) ΑΝΟΙΓΜΑΤΑ (Εξωτερικά) 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβεί τα 20%. 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λους θύρες και 1,5/1 για τις δίφυλλους (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
από έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζό¬ 
ντια έννοια ορίζεται σε 0,50 Μ το ελάχιστο. 

Β7) ΚΟΥΦΩΜΑΤΑ (Εξωτερικά) 

- Υλικό: Ξύλο υποχρεωτικά ελαιοχρωματισμένο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά 
από έγκριση της ΕΠΑΕ). 

- Χρώμα: Μπλε, καφεκόκκινο, γκρίζο, πράσινο. 


- Τα τζαμιλίκια των παραθύρων θα πρέπει να υποδιαιρούνται με 2 
τουλάχιστον καίτια κατά την έννοια του ύψους. 

- Επιτρέπονται οι φεγγίτες. 

- Αποκλείονται τα συρόμενα εξωτερικά παραθυρόφυλλα. 

Β8) ΠΕΡΙΦΡΑΞΗ 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφόσον το στοιχείο αυτό συ- 
ναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,50 μ. 
και να καλύπτεται με επίχρισμα. 

Χρώμα: Λευκό (υδρόχρωμα). 

Β9) ΓΕΝΙΚΑ 

α) Δεν επιτρέπεται η τοποθέτηση λυομένων οικίσκων, τροχόσπιτων, 
«τροχοβίλλων». 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, ξενοδοχεία), μέγιστου μήκους όχι μεγαλύτερου από το πλάτος 
του ανοίγματος που αντιστοιχεί και ύψους (0,70) μ. το μέγιστο. Ο φω¬ 
τισμός γίνεται με απλά διακριτικά φωτιστικά στοιχεία (5ΡΟΤ5). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
από την κρίση της ΕΓΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί 
κοινοχρήστων χώρων (λούνα παρκ, ...) χωρίς την προηγούμενη 
έγκριση της ΕΠΑΕ. 

10) α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας, ώστε να 
εξασφαλίζεται η συνέχεια των υπαρχόντων.κοινόχρηστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του από 
24.4.85 Δ/τος. 

β) Να εξασφαλίζεται οπωσδήποτε η συνέχεια των υφιστάμενων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85). 

4. Η παρούσα απόφαση να δημοσιευτεί στην Εφημερίδα της·Κυβερ- 
νήσεως και η ισχύς της αρχίζει από τη δημοσίευση! Μετά τη δημοσίευση 
ακριβές αντίγραφο του πρωτοτύπου σχεδιαγράμματος που συνοδεύει 
την παρούσα απόφαση οριοθέτησης του οικισμού, σε κλίμακα 1:2000 
περ. να αναρτηθεί για 15 μέρες στις προθήκες του Τμήματος Πολεοδο¬ 
μίας - Πολεοδομικών Εφαρμογών Ν. Κυκλάδων για να λάβουν γνώση 
οι ενδιαφερόμενοι. 

Ερμούπολη, 26 Ιουλίου 1988 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

